**Eksamensnoter til ”Gådigt” (Leth) fra forløb 4 lyrik og fiktion læst og oplæst)**

**Jørgen Leth’s ”Gådigt”**

1. **Gentagelse, autobiografisk læsning, ekistentialisme og struktur**
2. *”Gå,gå,gå,gå gå gå og gå”*(Leth’s ”Gådigt” første verselinje)dette er næsten et slags omkvæd, som gentages i hver af de mange første strofer og herefter udvides ’gå’ som verbum (udsagnsled) og det lyriske jeg leger med ordspil: ”Hej ko”, ”Hvordan går det ko?” ”Hvordan går det ko to” (legende postmoderne og en slags intertekstuel reference til børnerim og hermed barndommen og barnesindets legende og nysgerrige tilgang til verden.Bemærk at gå (bydeform) er ændret til ”Går” et verbum i nutid: Hvilken instans siger: ”Gå”? Hvor stor en grad af modalitet har det ( er det livsnødvendigt? Eller er det noget man kan vælge at gøre?)
3. ”Gå elementet” er det tilbagevendende og samlende i digtet på både udtrykssiden (form) og også centralt på den meningsbærende indholdsside: Digtet veksler mellem ”gå-som musikalsk og eksistentielt element: Gå versus hverdagskommentarer og livsrefleksioner.
4. Det faste i formen er en tilbagevenden til det rytmiske: gå gå gå […]

 6 x ’gå’- 1 x”og” - 1 x ”gå”).

Det lyder, som fodslagene ved gang, hvor ”og” kan tolkes som et lille alders relateret halt/ let snublen – eller et lille cache-hop . Leth har haft problemer med netop at gå, hvilket frustrerer ham meget. Det er bevidstheden om sin egen fremtidige død og langsomme aldring af kroppen, som står i kontrast med Leths følelse af et ungt livsbegærligt sind (eksistentialisme/autobiografisk træk).

1. Derfor har ”Gådigtet”også i sin fiktive form et islæt af autofiktion.
* Gentagelser bruges således som et rytmisk og strukturelt greb, som struktur-modernisterne (2. fase modernisme i 1950’erne/1960’erne)også anvendte, men Leths samtidige anvendelse af intertekstuelle referencer og eksistentialistiske refleksioner uden at udtrykke en en holdning til, hvordan dette skal fortolkes som et udtryk for en specifik mening i digtet og i livet generelt– han leger med læseren – anvender humor, ser tingene fra både menneskets og koens perspektiv på humoristisk vis. Samtidig med det indfletter han døden og hermed et mørkt perspektiv, som få øjeblikke senere fejes bort at noget let og legende. Han tematiserer med denne vekslen mellem det lyse lette og det mørke tunge de op og ned-ture som menneskelivet rummer. Dette er et typisk postmoderne træk, og det rummer også mange eksistentialistiske træk.
* Det legende og det rytmiske understreger digtets gådefulde karakter, som blot forstærkes af de mange tomme pladser, som forstærkes af sætningssyntaksen: sideordnede sætninger skabt med sideordnende konjunktional-led (og, eller men) og det rummer ikke underordnende forbinder ord/konjunktionalled (fordi, hvorfor, som fører til etc). De underordnede sætninger som har en definerende, forklarende effekt undlades, hvorved at mange tomme pladser skabes, som læseren skal udfylde med plausible fortolkninger.

**2. Parataktisk syntaks/sideordnet sætning struktur** ( nedtoning af hypotatisk syntaks-struktur – læs ovenstående afsnit)

* Digtet er ofte opbygget i korte sideordnede sætninger uden klare forbindelser.

Det består af sideordnede hovedsætninger, og uden underordnede sætninger (ledsætninger) fremstår digtet som en form for sprogcollage af ligeværdige sætninger. Dette kan ses som et minimalistisk træk, idet det giver tomme pladser. Vi skal, som læsere, selv fortolke meningen og sammenhængen, og hvad digtet siger om livet i en verden, hvor det eneste vi med sikkerhed ved er, at vi skal dø. Leth er qua sin alder måske bevidst om dette: det afhænger af, hvorvidt vi vurderer, at digtet rummer autobiografiske træk. Selv genren undlader digtet at definere for os: dette er også op til læseren at vurdere, hvordan digtet kan og skal læses.

* De sideordnede sætninger giver en fragmenteret og åben struktur, som er typisk for modernistisk lyrik.

**3. Minimalisme**

* Sproget er enkelt og præcist, men samtidig flertydigt qua de mange tomme pladser.
* Der er en bevidsthed om, at få ord kan rumme stor betydning – eller netop ingen entydig betydning.

**4. Sproglig leg**

* Leth leger med sprogets betydning og logik. Han bruger paradokser og absurde vendinger, som udfordrer læserens forståelse. Han anvender også pseude-intertekstuelle referencer(børnerim baseret på bogstaverim: f.eks: ”Hvordan går det ko to”
* Det skaber en poetisk spænding mellem det meningsfulde og det meningsløse.

**5. Mangel på eksplicit udtrykt lyrisk jeg – det lyriske jeg er implicit og knyttet til en evt. autobiografisk læsning:**

* Der er ofte fravær af et tydeligt lyrisk jeg, hvilket skaber en objektiv og observerende tone – det er næsten adfærdsobserverende og en tilnærmelsesvis dokumentaristisk gengivelse af, hvad det lyriske jeg erfarer eller sanser i øjeblikket. Stream of Consciousness ( som hos Ulysses).Dette betyder logisk set, at der er et implicit lyrisk jeg til netop at erfare verden og reflektere, men sprogligt udtrykkes dette jeg ikke eksplicit: (f.eks: Jeg føler, jeg ….etc)
* Det understøtter digtets eksistentielle og filosofiske karakter, at jeg’et ikke er specifikt, måske kan dette tolkes som ’man’ dvs. menneskeheeden og ikke en biografisk specifik jeg-person. Her leger Leth med digtets genre-konstruktion: kan digtet læses autobiografisk eller er det lyriske jeg et udtryk for menneskelivet på et abstrakt generelt plan? Dvs en beskrivelse af livets indhold for mennesket versus dyr: op og nedture, men vi ved, at mennesket reflekterer over døden – gør koen også dette?

**6. Rytme og klang**

* Selvom digtet ikke nødvendigvis rimer, har det en rytmisk kvalitet gennem gentagelser og dets syntaks ( Gå x6 1x og 1x gå Hvordan går det ko…..)
* Klang og lyd spiller en rolle i, hvordan digtet opleves – det er næsten musikalsk i sin opbygning.

**7. Åben form – leg med genre-forventninger, analysemetoder og udsigelsen**

* Digtet har ingen fast struktur eller rimskema – bortset fra ”gå” som forskellige verber.
* Det er kendetegnende for både modernistisk og postmodernistisk lyrik, hvor formen er fri og eksperimenterende. Digtet har eksistentialistiske islæt, kan læses autobiografisk, det rummer minimalistiske træk og mange tomme pladser. Det har derfor uden postmodernistiske træk med legende intertekstuelle referencer til ikke specifikke børnerim.